EkBass/fiwiki-20250220-pages-articles huggingface dataset:
Ferguson (Missouri)

Ferguson on kaupunki St. Louisin piirikunnassa Missourin osavaltiossa Yhdysvalloissa. Se kuuluu Saint Louisin metropolialueeseen. Kaupungin asukasluku oli vuoden 2019 arvion mukaan 20 525\. Vuosina 2010–2019 Fergusonin väkiluku laski 3,1 prosenttia. ==Historia== Vuonna 1855 maanviljelijä William B. Ferguson myi tilaltaan neljän hehtaarin maa-alueen rautatieyhtiölle, joka perusti alueelle rautatieaseman. Aseman ympärille alkoi kasvaa Fergusonin taajama, jonka väkiluku saavutti tuhannen asukkaan rajan vuonna 1894. Fergusonista tuli kasvavan Saint Lousin esikaupunki ja vapautettujen orjien suosima asuinalue. Toisen maailmansodan jälkeen Ferguson kasvoi nopeasti ja kaupunkiin syntyi paljon teollisuutta. Elokuussa 2014 valkoihoinen poliisi Darren Wilson ampui aseettoman tummaihoisen nuorukaisen Michael Brownin, mikä aiheutti vakavat mellakat kaupungissa. Kaupunkiin julistettiin ulkonaliikkumiskielto ja paikalle kutsuttiin kansalliskaarti mellakoiden rauhoittamiseksi. Valamiehistö päätti jättää syytteet nostamatta 18-vuotiaan nuoren miehen ampunutta poliisia vastaan, mutta kyseinen poliisi erosi virastaanhttp://yle.fi/uutiset/nuorukaisen_fergusonissa_ampunut_poliisi_erosi_virastaan/7660264. ==Lähteet== Luokka:Missourin kaupungit
Baltian liiga 2014–2015

Baltian liigan kausi 2014–2015 on sarjan 11. kausi. Sarjaan osallistuu kolmeen alkulohkoon jaettuina 19 joukkuetta Virosta, Latviasta, Liettuasta, Suomesta (Tampereen Pyrintö) ja Venäjältä. Edellisvuoden mestarina kauteen lähti liettualainen KK Šiauliai. Kausi alkoi 14. lokakuuta 2014.http://bbl.net/en/top/games/#mbt:83-303$t&0=1 Pudotuspeleissä jatkoon selvinneiden joukkueiden lisäksi mukaan tulee kaksi tai kolme joukkuetta BK Ventspilsin EuroCup-jatkopaikasta riippuen. Pudotuspelit pelataan kaksiosaisina, eli ottelupari pelaa kerran kotona ja kerran vieraissa.http://bbl.net/en/top/competition/comp-system/?league_id=11113 http://bbl.net/en/news/bbl-season-11-starting-soon-/ http://pyrinto.fi/bbl- lohkot-selvilla-nain-pelataan-kausi-201415/ Sarjaan osallistunut venäläisseura Moskovan Dynamo ilmoitti vuodenvaihteessa vetäytyvänsä sarjasta talous- ja otteluruuhkavaikeuksien vuoksi.http://bbl.net/en/news/dynamo- moscow-pull-out-from-bbl/ Helmikuussa Tampereen Pyrinnön Damon Williams onnistui tekemään tripla-tuplan sarjan historian toisena pelaajana.http://bbl.net/en/news/bbl-playoffs-review-eighthfinals/ == Joukkueet kaudella 2014–2015 == Maa (sarja) Lukumäärä Joukkueet Joukkueet Joukkueet Joukkueet Joukkueet Joukkueet Joukkueet Joukkueet (LKL) 6 TonyBet Pieno žvaigždės Šiauliai Juventus Nevėžis Lietkabelis (KML) 8 Tartu Ülikool/Rock Rakvere Tarvas TYCO Rapla KK Pärnu Valga Kalev TLÜ/Kalev Kalev/Cramo TTÜ KK (LBL) 6 Ventspils Valmiera Barons kvartāls Jēkabpils Liepāja/Triobet Jūrmala (Superliiga) 1 Moskovan Dynamo (Korisliiga) 1 Tampereen Pyrintö == Lähteet == == Aiheesta muualla == * Virallinen kotisivu Luokka:Koripallosarjojen kausi 2014–2015/2015 Luokka:Baltian liiga
St. Louisin piirikunta (Missouri)

St. Louisin piirikunta () on Missourin osavaltion piirikunta Yhdysvalloissa. Piirikunnassa oli vuonna 2013 arviolta 1 001 444 asukasta, mikä on kuudeosa koko osavaltion väestöstä. Piirikunnan hallinnollinen keskus on Clayton, mutta suurin kaupunki on Florissant. ==Lähteet== == Aiheesta muualla == Luokka:Missourin piirikunnat
Kwasio

Kwasio on bantukieli, jota puhuu äidinkielenään ihmistä Päiväntasaajan Guineassa ja Kamerunissa. Kwasio on sanastoltaan ja kieliopiltaan lähellä makaan, njyemin ja koonzimen kieliä. == Lähteet == Luokka:Bantukielet Luokka:Päiväntasaajan Guinean kielet Luokka:Kamerunin kielet
Benuenkongolaiset kielet

Benuenkongolaiset kielet on nigeriläis-kongolaisen kielikunnan atlantinkongolaiseen haaraan kuuluva kieliryhmä, johon kuuluvia kieliä puhutaan pääasiassa Saharan eteläpuolisessa Afrikassa. Yli tuhat kieltä kattava ryhmä kattaa yli puolet kaikista voltankongolaisista kielistä. Suurin osa benuenkongolaisista kielistä kuuluu laajaan bantukielten alaryhmään. Suurimpia bantukieliä ovat swahili, ruanda, šona, xhosa ja zulu. Benuenkongolaisiin kieliin kuuluvia ei-bantukieliä ovat muun muassa igbo, joruba, tiv ja ibibio. == Lähteet ==
Endgame – Loppupeli

Endgame — Loppupeli on yhdysvaltalaisen kirjailijan James Freyn yhdessä Nils Johnson-Sheltonin kirjoittama nuortenkirja. Samannimisen kirjasarjan ensimmäinen osa julkaistiin samanaikaisesti 30 eri maassa. Kirja kertoo kahdestatoista teini-ikäisestä pelaajasta, jotka ovat tuhansia vuosia vanhojen kansojen edustajia. Nuoret ovat valmistautuneet koko ikänsä ihmiskunnan kohtalon määrittävään loppupeliin, joka on juuri alkamassa. ==Peli== Jokainen kirjasarjan kirja sisältää mysteerin, jonka ratkaisu vaatii lukijalta ongelmanratkaisu- ja päättelytaitoa. Kirjasta löytyvien vihjeiden perusteella lukijan on mahdollista löytää jonnekin päin maapalloa piilotettu avain ja voittaa täten 500 000 Yhdysvaltain dollarin arvoinen kulta-aarre. | Endgame the calling Kirjojen lisäksi Endgame-kokonaisuus yhdistää internetin, sosiaalisen median ja mobiilipelin, joka julkaistaan vuonna 2015. Endgame — Loppupeli -kirjasta on myös tekeillä 20th Century Foxin tuottama elokuva. | Kauppalehti.fi WSOY: Endgame - Loppupeli julkaistaan maailmanlaajuisesti tänään == Lähteet == Luokka:Vuoden 2014 kirjat Luokka:Nuortenkirjat
Alaston Maja (elokuva)

Alaston Maja (; ; ) on vuonna 1958 ensi-iltansa saanut Henry Kosterin ohjaama yhdysvaltalais-italialais-ranskalainen elämäkerrallinen draamaelokuva, jonka pääosissa ovat Ava Gardner ja Anthony Franciosa. Alaston Maja kertoo espanjalaisen taidemaalarin Francisco de Goyan ja Alban herttuattaren Maria Cayetanan rakkaussuhteesta. Alaston Maja perustuu Noel Gersonin samannimiseen romaaniin, jonka pohjalta Norman Corwin, Giorgio Prosperi, Oscar Saul, Talbot Jennings ja Albert Lewin laativat elokuvan käsikirjoituksen. Silvio Clementelli ja Goffredo Lombardo olivat elokuvan tuottajina. Alaston Maja kuvattiin työnimellä Goya Technicolor-elokuvausmenetelmällä Roomassa, lähinnä Titanus Farnesinan studioilla. Se kuvattiin vuoden 1958 touko-syyskuussa 913 000 dollarin budjetilla. Société Générale de Cinématographie ja Titanus olivat elokuvan tuotantoyhtiöinä. Alaston Maja sai ensi-iltansa Roomassa 24. joulukuuta 1958. Yhdysvaltain ensi-ilta oli Los Angelesissa 15. huhtikuuta 1959 ja New Yorkissa 10. kesäkuuta 1959. Ranskan ensi-ilta oli 10. kesäkuuta 1959, ja Suomessa elokuva tuli ensi-iltaan 4. syyskuuta 1959. United Artists toimi elokuvan levittäjänä. Alaston Maja tuotti Yhdysvaltain ja Kanadan ulkopuolella miljoona dollaria.MGM:n merkinnät, The Eddie Mannix Ledger, Los Angeles: Margaret Herrick Library, Center for Motion Picture Study. Viitattu 17.10.2014. MGM:n merkintöjen mukaan elokuva jäi tappiolle 513 000 dollarin verran. Alaston Maja voitti parhaan elokuvan David di Donatello -palkinnon vuonna 1959. ==Näyttelijät== ==Palkinnot ja palkintoehdokkuudet== Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Palkinnot ja palkintoehdokkuudet Vuosi Palkinto Kategoria Ehdokas Tulos 1959 David di Donatello Paras elokuva 1959 Nastro d’argento Paras tuottaja Goffredo Lombardo 1959 Nastro d’argento Paras lavastus Piero Filippone 1959 Nastro d’argento Paras kuvaus (värielokuva) Giuseppe Rotunno ==Lähteet== ==Aiheesta muualla== * * * * Alaston Maja TCM Movie Databasessa Luokka:Yhdysvaltalaiset draamaelokuvat Luokka:Italialaiset draamaelokuvat Luokka:Ranskalaiset draamaelokuvat Luokka:Historialliset elokuvat Luokka:Elämäkertaelokuvat Luokka:Henry Kosterin ohjaamat elokuvat Luokka:Vuoden 1958 yhdysvaltalaiset elokuvat Luokka:Vuoden 1958 italialaiset elokuvat Luokka:Vuoden 1958 ranskalaiset elokuvat
Koyraboro senni

Koyraboro senni on Nigerjoen ympäristössä Kaakkois-Malissa puhuttu songhaikieli. Sitä puhuu SIL Internationalin mukaan äidinkielenään ihmistä. == Lähteet == Luokka:Songhaikielet Luokka:Malin kielet
Khasi

Khasi on Koillis-Intiassa puhuttu austroaasialainen kieli, jota puhuu vuoden 2001 väestönlaskennan mukaan äidinkielenään ihmistä. Se on virallinen kieli Meghalayan osavaltiossa. Khasi kuuluu austroaasialaisten kielten khasilaiseen haaraan ja sen lähimpiin sukukieliin kuuluvat pnar, lyngngam ja megam. == Lähteet == Luokka:Austroaasialaiset kielet Luokka:Intian kielet
Vainiokehräjäkälät

Vainiokehräjäkälät (Protoparmeliopsis) on kehräjäkälien heimoon kuuluva suku. Suvun lajit ovat muodoltaan rupimaisia tai lehtimäisiä. Reunoilla on liuskoja, jotka ovat säteittäisiä. Väri on keltaisen sävyinen, kellanruskea tai harmaanvihreä. Kotelomaljat ovat ruskeita. Sekovarren sisällä on kuromapulloja, joissa on lieriön muotoisia kuroumia. Vainiokehräjäkälät kasvavat enimmäkseen kivien päällä. Sukuun kuuluvia lajeja ovat tyrskykehräjäkälä (P. achariana), riuttakehräjäkälä (P. laatokkaënsis), kaarrekehräjäkälä (P. macrocyclos) ja vainiokehräjäkälä (P. muralis). Vainiokehräjäkälien leväosakkaana toimii viherlevä (Trebouxia) ja jäkäläaineena eli sekundaarisena aineenvaihduntatuotteena esiintyy aina usniinihappoa (C18H16O7). == Lähteet == == Aiheesta muualla == * Laji.fi: Vainiokehräjäkälät (Protoparmeliopsis) * UniProt: Taxonomy - Protoparmeliopsis * Global Biodiversity Information Facility (GBIF): Protoparmeliopsis * Consortium of Lichen Herbaria: Protoparmeliopsis *
Super Monkey Ball Bounce

Super Monkey Ball Bounce on Segan kehittämä ja julkaisema mobiilipeli. Se julkaistiin Applen alustoille ladattavana versiona maailmanlaajuisesti 6. lokakuuta 2014. Pelissä päätavoitteena on pelastaa pelin päähahmon, AiAin apinaystävät suorittamalla lukuisia pulmia. Peli on saanut arvostelijoiden keskuudessa pääosin ristiriitaisia vastaanottoja, Metacriticin seitsemän arvostelun keskiarvon ollessa 65/100. Touch Arcade antoi pelille arvosanaksi 3/5 tähteä. 148Apps puolestaan antoi 3,5/5 tähteä, todeten että "Super Monkey Ball Bounce" on pitkälti samanlainen kuin Peggle, mutta se ei ole ihan niin hyvä, plus se on täynnä freemium-pohjaisia ärsytyksiä". Social Student antoi pelille 6/10 pistettä. ==Lähteet== Luokka:Vuoden 2014 videopelit Luokka:IOS- pelit
Steve Hodge

Stephen Brian "Steve" Hodge (s. 25. lokakuuta 1962 Nottingham) on uransa jo päättänyt englantilainen jalkapalloilija ja nykyinen valmentaja. Nykyisin hän työskentelee Notts Countyn juniorivalmentajana. 170-senttisen Hodgen pelipaikka oli keskikenttäpelaaja. Hodgen kasvattajaseura on hänen kotikaupunkinsa Nottingham Forest, jota hän edusti vuoteen 1985 asti. Sen jälkeen hän siirtyi Aston Villaan, mutta siirtyi vain yhden kauden jälkeen Tottenham Hotspuriin. Vuonna 1988 Hodge palasi takaisin kasvattajaseuraansa, jossa hän voitti kahdesti peräkkäin Englannin liigacupin, vuosina 1989 ja 1990. Vuonna 1991 Hodge siirtyi Leeds Unitediin, jossa tuli Englannin liigan voitto kaudella 1991–1992. Seuraavat vuodet Hodge edusti pienempiä seuroja vähällä peliajalla, ennen kuin lopetti uransa neljänneksi korkeimman sarjatason Leyton Orientissa. Hodge voitti Euroopan mestaruuden vuonna 1984 alle 21-vuotiaiden maajoukkueessa. Englannin jalkapallomaajoukkueessa hän pelasi 24 ottelua tekemättä yhtään maalia vuosina 1986–1991. Hänet tunnetaan parhaiten siitä, että hän potkaisi pallon korkeana kohti omaa maalia Englannin ja Argentiinan välisessä MM-puolivälieräottelussa vuoden 1986 MM-kisoissa. Diego Maradona löi kädellään Hodgen potkaiseman korkean pallon maaliin ohi Peter Shiltonin ja vilpistä huolimatta maali laskettiin. Tuo maali tunnetaan nykyään nimellä Jumalan käsi -maali. Hodge pelasi Englannin paidassa kaksissa MM-kisoissa. Uransa jälkeen Hodge on toiminut managerina. Hän oli viikon Notts Countyn väliaikaisena managerina, ennen kuin tehtävään nimettiin Shaun Derry. Nykyisin Hodge toimii Notts Countyn juniorivalmentajana. == Lähteet == * * http://www.national-football-teams.com/player/16492/Steve_Hodge.html Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1962 syntyneet Luokka:Elävät henkilöt
Zach Sill

Zach Sill (s. 24. toukokuuta 1988 Truro, Kanada) on kanadalainen jääkiekkoilija. Vasemmalta laukovan Sillin pelipaikka on keskushyökkääjä. Sill debytoi AHL-seura Wilkes-Barre/Scranton Penguinsissa kaudella 2009–2010. Toukokuussa 2011 Penguinsin emoseura Pittsburgh Penguins ilmoitti ostaneensa Sillin kaksivuotisella sopimuksella. Hän debytoi NHL:ssä marraskuussa 2013 New Jersey Devilsiä vastaan. Hän pelasi kauden aikana 20 runkosarjaottelua ollen välillä myös farmissa. Kauden 2014–2015 Sill aloitti jälleen ykkösjoukkueen mukana. Sill pelasi kaudella 2014–2015 42 ottelua Penguinsissa, kunnes Toronto Maple Leafs hankki hänet ja kaksi varausoikeutta Penguinsilta vaihdossa Daniel Winnikiin. Maple Leafsissa Sill pelasi loppukauden aikana 21 ottelua. Kesällä 2015 hän teki vuoden sopimuksen Washington Capitalsin kanssa. Sill pelasi kaudella 2015–2016 runkosarjassa kymmenen NHL-ottelua ja 63 AHL-ottelua Hershey Bearsissa. Hän oli mukana AHL:n pudotuspeleissä, kun Bears pääsi Calder Cupin finaaleihin saakka. Sill teki 10 pistettä 21 pudotuspeliottelussa. Kuudella maalillaan hän jakoi joukkueen sisäisen maalintekijätilaston toisen sijan. Kauden jälkeen Sill teki kaksivuotisen jatkosopimuksen Capitalsiin. == Lähteet == * === Viitteet === Luokka:Kanadalaiset jääkiekkoilijat Luokka:Vuonna 1988 syntyneet Luokka:Elävät henkilöt
Kimmo Rannisto

Kimmo Rannisto (s. 1970 Helsinki) on suomalainen yritysjohtaja. Hän työskenteli syksystä 2013 helmikuuhun 2016 SM-liiga Oy:n toimitusjohtajana.Pärnänen, Antti: "Hullun miehen yhtälö". Urheilusanomat 42/2014, s. 12–17. Rannisto valmistui Helsingin kauppakorkeakoulusta kauppatieteiden maisteriksi vuonna 1997. Ennen SM-liiga-pestiä hän on työskennellyt Unileverin kategoriapäällikkönä 1996–1998, Coca-Cola Finlandin markkinointipäällikkönä 1998–2003, Tele2 Finlandin toimitusjohtajana 2003–2005, Lippupalvelun toimitusjohtajana 2005–2009 ja Sinebrychoffin kaupallisena johtajana 2009–2013. Rannisto harrastaa jääkiekkoa, kuntosalia ja lenkkeilyä. Hän pelasi juniorina jääkiekkoa Helsingin IFK:ssa B-junioreihin asti ja voitti C-junioreissa Suomen-mestaruuden. Rannisto on myös toiminut HIFK:n juniorijoukkueiden apuvalmentajana. Hänen perheeseensä kuuluvat vaimo ja kolme poikaa. == Lähteet == Luokka:Suomalaiset yritysjohtajat Luokka:Suomalaiset jääkiekkovaikuttajat Luokka:Vuonna 1970 syntyneet Luokka:Elävät henkilöt
Clayton

Clayton voi tarkoittaa: ==Paikkoja== *Clayton, kunnallishallintoalue Englannin West Yorkshiressä *Clayton, kaupunki Yhdysvaltojen Alabamassa *Clayton, kaupunki Yhdysvaltojen Delawaressa *Clayton, kaupunki Yhdysvaltojen Georgiassa *Clayton, asutuskeskus Yhdysvaltojen Idahossa *Clayton, kylä Yhdysvaltojen Illinois'ssa *Clayton, pikkukaupunki Yhdysvaltojen Indianassa *Clayton, asutuskeskus Yhdysvaltojen Iowassa *Clayton, kaupunki Yhdysvaltojen Kaliforniassa *Clayton, asutuskeskus Yhdysvaltojen Kansasissa *Clayton, pikkukaupunki Yhdysvaltojen Louisianassa *Clayton, kylä Yhdysvaltojen Michiganissa *Clayton, kunta Yhdysvaltojen Michiganissa *Clayton, kunta Yhdysvaltojen Michiganissa *Clayton, kunta Yhdysvaltojen Minnesotassa *Clayton, kaupunki Yhdysvaltojen Missourissa *Clayton, kunta Yhdysvaltojen New Jerseyssä *Clayton, kaupunki Yhdysvaltojen New Mexicossa *Clayton, kaupunki Yhdysvaltojen New Yorkissa *Clayton, kylä Yhdysvaltojen New Yorkissa *Clayton, kaupunki Yhdysvaltojen Ohiossa *Clayton, kaupunki Yhdysvaltojen Oklahomassa *Clayton, kaupunki Yhdysvaltojen Pohjois-Carolinassa *Clayton, pikkukaupunki Yhdysvaltojen Wisconsinissa *Clayton, pikkukaupunki Yhdysvaltojen Wisconsinissa *Clayton, kaupunki Yhdysvaltojen Wisconsinissa *Clayton, kylä Yhdysvaltojen Wisconsinissa *Claytonin piirikunta, Yhdysvaltojen Georgiassa *Claytonin piirikunta, Yhdysvaltojen Iowassa == Henkilöitä == * Adam Clayton (s. 1960), englantilainen rockmuusikko * Derek Clayton (s. 1942), australialainen kestävyysjuoksija * Eric Clayton (s. 1967), yhdysvaltalainen laulaja, lauluntekijä ja muusikko * Ethel Clayton (1882–1966), yhdysvaltalainen mykkäelokuvien näyttelijä * Eva Clayton (s. 1934), yhdysvaltalainen demokraattipoliitikko * Gilbert Clayton (1875–1929), brittiläinen tiedustelu-upseeri ja siirtomaahallinnon virkamies * Henry De Lamar Clayton (1857–1929), yhdysvaltalainen poliitikko ja senaattori, jonka mukaan sai nimensä Clayton Antitrust Act -niminen laki * Jack Clayton (1921–1995), brittiläinen elokuvaohjaaja * Jeff Clayton (1954–2020), yhdysvaltalainen jazzsaksofonisti * John M. Clayton (1796–1856), yhdysvaltalainen whig-poliitikko * Jonny Clayton (s. 1974), walesilainen dartsinpelaaja * José Clayton (s. 1974), brasilialais-tunisialainen jalkapalloilija * Lee Clayton (s. 1942), yhdysvaltalainen laulaja ja lauluntekijä * Peter Joe Clayton, "Doctor Clayton" (1898–1947), yhdysvaltalainen blueslaulaja ja laulunkirjoittaja * Powell Clayton (1833–1914), yhdysvaltalainen poliitikko ja senaattori, Arkansas'n kuvernööri 1868–1871 * Rushell Clayton (s. 1992), jamaikalainen aitajuoksija * Ryan Clayton (s. 1982), yhdysvaltalainen muusikko ja levytuottaja * Zack Clayton (1913/1917–1997), yhdysvaltalainen koripalloilija ja nyrkkeilytuomari. === Kuvitteellisia henkilöitä === * Michael Clayton, Tony Grilroyn samannimisen elokuvan päähenkilö
Annankadun kulmassa

”Annankadun kulmassa” on suomalaisartisti Heli Kajon kappale. Warner Music Finland julkaisi kappaleen Kajon esikoisalbumin Elämäsi suloisimman virheen ensimmäisenä singlenä 15. maaliskuuta 2010. Itse albumi kuitenkin julkaistiin vasta kaksi vuotta singlen julkaisun jälkeen. Kajo on itse sanoittanut ja säveltänyt kappaleen. Kajo kilpaili kappaleellaan vuoden 2010 Eurovision laulukilpailun Suomen-karsinnoissa. Hän pääsi karsintojen finaaliin, mutta putosi kilpailusta ennen niin sanottua superfinaalia, jossa Suomen edustajaksi valittiin Kuunkuiskaajat kappaleellaan ”Työlki ellää”. Kajon kappale kuitenkin palkittiin euroviisufanien ylläpitämän Viisukuppilan fanipalkinnolla. == Kappaleet == # == Lähteet == Luokka:Vuoden 2010 kappaleet Luokka:Heli Kajon kappaleet
Le Calvaire

Le Calvaire (Golgata) on ranskalaisen kirjailijan Octave Mirbeaun kirjoittama osittain omaelämäkerrallinen romaani, joka ilmestyi marraskuussa 1886. thumb|left|upright=0.8|Georges Jeanniot, Le Calvaire, 1902 Romaani kuvaa antisankari Jean Mintién kärsimyksiä ja tuhoisaksi osoittautuvaa intohimoa kevytkenkäiseen naiseen Juliette Roux’hun. Toinen luku« Etuvartiossa ». synnytti valtaisan skandaalin. Se on sodasta raadollinen kuvaus, joka luo kriittisen katseen Ranskan armeijaan ja ajatukseen isänmaasta. == Lähteet == == Aiheesta muualla == * Octave Mirbeau, Le Calvaire, Éditions du Boucher, 2003. * Pierre Michel, "Du calvaire à la rédemption". * Octave Mirbeau, "Etuvartiossa". Sosialisti-lehdessä 1910 julkaistu suomennos Luokka:Ranskalaiset romaanit Luokka:Vuoden 1886 kirjat
Trailanga Swami

Trailanga Swami (tunnettu myös nimillä Tailang Swami ja Telang Swami) (k. 1887) oli hindu joogi, joka eli Intian Varanasissa. Swamin opetuksista kerrotaan hänen opetuslapsensa Umacharan Mukhopadhyaynin kirjoittamassa elämäkerrassa. Hänen seuraajansa ovat kunnioittaneet häntä Shivan inkarnaationa. Tarinoiden mukaan Swami eli yli 300-vuotiaaksi. Hänen väitettiin levitoineen veden päällä, juoneen myrkkyä vahingoittumatta sekä kadonneen lukitusta sellistä. Samaten hän ei kerrotusti syönyt juuri lainkaan, vaikka painoi 140 kiloa. Kuoltuaan Swami laskettiin Gangesiin. Luokka:Intialaiset joogaopettajat Luokka:Syntymävuosi tuntematon Luokka:Vuonna 1887 kuolleet
Ja aurinko nousee (elokuva)

Ja aurinko nousee (; myös Ernest Hemingway’s The Sun Also Rises) on vuonna 1957 ensi-iltansa saanut Henry Kingin ohjaama yhdysvaltalainen psykologinen draamaelokuva, jonka pääosissa ovat Tyrone Power, Ava Gardner, Mel Ferrer ja Errol Flynn. Ja aurinko nousee perustuu Ernest Hemingwayn samannimiseen romaaniin Ja aurinko nousee (1926), jonka pohjalta Peter Viertel laati elokuvan käsikirjoituksen. Elokuvan tuottajana toimi Darryl F. Zanuck ja tuotanto- ja levittäjäyhtiönä 20th Century Fox. ==Juoni== Ja aurinko nousee kertoo pettyneistä amerikkalaisista maastamuuttaneista kirjoittajista, jotka elävät irstasta ja hedonistista elämäntapaa 1920-luvun Ranskassa ja Espanjassa. ==Näyttelijät== ==Tausta ja tuotanto== Ann Harding ja Constance Bennett yrittivät saada Ja aurinko nousee -romaanin filmatisoiduksi 1930- ja 1940-luvuilla saamatta kuitenkaan studioiden kiinnostusta. Ohjaaja Howard Hawks osti romaanin elokuvaoikeudet vuonna 1949 ja yritti saada Ann Hardingia, Montgomery Cliftia ja Margaret Sheridania elokuvan rooleihin, mutta elokuvaa ei koskaan tehty. Lopulta Hawks myi romaanin elokuvaoikeudet tuottaja Darryl F. Zanuckille vuonna 1955. Ja aurinko nousee kuvattiin CinemaScope- elokuvausmenetelmällä Ranskassa, Espanjassa ja Meksikossa 3,5 miljoonan dollarin budjetilla. Elokuvan kuvauspaikkoina olivat Ranskassa Pariisi ja Biarritz, Espanjassa Pamplona ja Meksikossa México ja Morelia. Härkätaistelut kuvattiin Pamplonassa. Vaikka Hemingwayn romaani määrittelee ajakseen 1920-luvun puolivälin, elokuvasovitus asettaa tarinan ajaksi vuoden 1922. Tuottaja Darryl F. Zanuck palkkasi Robert Evans -nimisen tulokkaan härkätaistelija Pedro Romeron rooliin vastoin Ava Gardnerin, Tyrone Powerin ja Ernest Hemingwayn tahtoa. Zanuck piti Evansin kaikesta huolimatta elokuvassa, ja Evans käytti Zanuckin vastausta vastustaneille työryhmän jäsenille elämäkertansa The Kid Stays in the Picture (1994) nimenä. ==Julkaisu ja vastaanotto== Ja aurinko nousee sai Yhdysvaltain ensi-iltansa New Yorkissa 23. elokuuta 1957 ja Suomen 15. marraskuuta 1957. Elokuva tuotti Yhdysvaltain alkuperäisen teatterilevityksen aikana 3 815 000 dollaria. Ja aurinko nousee sai kriitikoilta kielteisen vastaanoton, koska he pitivät elokuvaa hitaasti etenevänä ja näyttelijöitä liian vanhoina alkuperäisen romaanin henkilöhahmoihin. Kriitikot sen sijaan ylistivät Errol Flynnin roolisuoritusta alkoholistina, ja Flynn Ja aurinko nousee -elokuvan jälkeen näyttelikin erityisesti alkoholistirooleja. Flynnille haluttiin antaa Oscar-ehdokkuus parhaasta miespääosasta, mutta hän ei päässyt ehdokaslistaan. Ja aurinko nousee julkaistiin ensimmäisen kerran DVD:nä Yhdysvalloissa 28. elokuuta vuonna 2006. Ja aurinko nousee -romaanista on tehty myös vuonna 1984 minisarja Ja aurinko nousee, jonka ohjasi James Goldstone. ==Lähteet== ==Aiheesta muualla== * * * * Ja aurinko nousee TCM Movie Databasessa Luokka:Vuoden 1957 yhdysvaltalaiset elokuvat Luokka:Yhdysvaltalaiset draamaelokuvat Luokka:Henry Kingin ohjaamat elokuvat Luokka:Yhdysvaltalaiset romaaneihin perustuvat elokuvat
Escontria chiotilla

thumb|250px|Escontria chiotillan hedelmiä. Escontria chiotilla on kaktuskasvien heimoon (Cactaceae) kuuluva etelämeksikolainen laji, joka kuuluu ainoana omaan sukuunsa. Suvun tieteellinen nimi viittaa meksikolaiseen kuuluisuuteen Don Blas Escontriaan. Laji on läheistä sukua härmekaktuksille (Myrtillocactus) ja voitaisiin yhdistää niihin.Anderson 2001:314 == Tuntomerkit == Laji on puumaiseksi kasvava haarova kaktus, 4-7 m korkea. Varret ovat lieriömäisiä, kirkkaan vihreitä, läpimitaltaan 8-12 cm. Varressa on seitsemän tai kahdeksan suorareunaista särmää. Piikkejä kantavat kääpiöversot (areolit) sijaitsevat lähekkäin ja kasvavat toisinaan kiinni toisiinsa. Keskipiikki on oranssinpunainen tai keltainen ja vanhetessaan harmaantuva. Säteittäispiikkejä on areolissa 10-20 ja ne ovat kellertävän ruskeita, harmahtaviksi muuttuvia. Kukat kehittyvät verson kärjen tuntumaan ja kasvi kukkii päiväaikaan. Muodoltaan ne ovat putkimaisia tai hieman kellomaisia, väriltään keltaisia. Kukan tyven suomut ovat leveitä, ruskeita, läpikuultavia, kolmiomaisia ja kalvomaisia. Hedelmä on pallomainen, purppuranruskea, mehevä, suomuinen, makea ja syötävä. == Levinneisyys == Escontria chiotilla kasvaa Meksikon eteläosassa Pueblan, Oaxacan, Guerreron ja Michoacánin maakunnissa. Se on tärkeä osakas sikäläisissä kaktusmetsissä.Anderson 2001:315 == Käyttö == Hedelmät ovat herkullisia, ja niitä on kaupan Oaxacan kauppapaikoilla kesä- ja heinäkuussa. == Lähteet == * Anderson E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === Luokka:Kaktuskasvit
Rihards Bukarts

Rihards Bukarts (s. 31. joulukuuta 1995) on latvialainen jääkiekkoilija. ==Pelaajaura== Bukarts on SK Sagan kasvatti. Hän pelasi kaudella 2011–2012 Venäjän nuorten jääkiekkosarjassa edustaen Kapitan Stupinoa, jossa hänestä tuli nuorin sarjassa maalin tehnyt pelaaja. Dinamo Riika varasi Bukartsin vuoden 2012 KHL:n varaustilaisuudessa. Hänestä tuli pienimmällä numerolla KHL:ään varattu latvialainen. Hänen veljensä Roberts varattiin vuonna 2009 neljä pykälää myöhempänä. Bukarts siirtyi Dinamo Riian organisaatioon kaudeksi 2012–2013, mutta lähti seuraavana vuonna Pohjois-Amerikan juniorisarjoihin. WHL-sarjan Brandon Wheat Kings varasi Bukartsin kesällä 2013 CHL Import Draftissa ja hän pelasi Wheat Kingsissä kolme kautta. Viimeisen juniorikautensa aikana Bukarts siirtyi Portland Winterhawksiin. Kaudelle 2016–2017 Bukarts teki yhden vuoden sopimuksen AHL-seura Springfield Thunderbirdsin kanssa, pelaten suurimman osan kaudesta Thunderbirdsin farmijoukkueessa ECHL-liigan Manchester Monarchsissa. Kaudella 2017–2018 Bukarts palasi Eurooppaan. Hän aloitti kauden tšekkiläisessä HC Zlínissä, josta hän siirtyi marraskuussa Dinamo Riikaan. Helmikuussa 2018 Bukarts siirtyi vielä saksalaiseen Eisbären Berliniin. Kaudeksi 2018–2019 hän siirtyi Schwenninger Wild Wingsiin. Bukarts edusti Schwenningeriä yhden kauden ja teki sen aikana 22 pistettä 42 ottelussa. Hän oli joukkueen viidenneksi paras pistemies. Bukarts siirtyi Schwenningeristä kolmenteen saksalaisjoukkueeseen, Düsseldorfer EG:hen. Bukarts pelasi yhden kauden Düsseldorfissa ja palasi sitten latvialaiseen Dinamo Riikaan. Kauden 2021–2021 hän puolestaan edusti KHL-seura Admiral Vladivostokia. ===Maajoukkueura=== Bukarts on edustanut Latvian alle 18-vuotiaiden jääkiekkomaajoukkue maailmanmestaruuskilpailuissa 2012 ja 2013 sekä maan nuorten jääkiekkomaajoukkuetta nuorten maailmanmestaruuskilpailuissa 2013. Latvian jääkiekkomaajoukkueessa Bukarts on pelannut maailmanmestaruuskisoissa 2017, 2018, 2019, 2021 ja 2022. ==Lähteet== Luokka:Vuonna 1995 syntyneet Luokka:Elävät henkilöt Luokka:Latvialaiset jääkiekkoilijat
Jayce Hawryluk

Jayce Hawryluk (s. 1. tammikuuta 1996) on kanadalainen jääkiekkoilija, joka pelaa Tšekin pääsarjassa Extraliga-joukkue HC Bílí Tygři Liberecissä. Florida Panthers varasi hänet toisella kierroksella vuoden 2014 varaustilaisuudessa. == Ura == Brandon Wheat Kings varasi toisella kierroksella Hawrylukin WHL:ään. Hän on pelannut Wheat Kingsissä kaudesta 2011–2012 lähtien. Kaudella 2013–2014 hän teki joukkueessa 24 maalia ja 64 pistettä. Helmikuussa 2020 Hawryluk siirtyi waiwers-listan kautta Ottawa Senatorsiin. Saman vuoden lokakuussa hän teki yksivuotisen sopimuksen Vancouver Canucksin kanssa. https://www.sportsnet.ca/nhl/article/canucks-sign-jayce-hawryluk-one-year-two- way-deal/ == Lähteet == * https://www.nhl.com/news/ottawa-senators-claim- forward-jayce-hawrlyuk/c-315182054 === Viitteet === Luokka:Kanadalaiset jääkiekkoilijat Luokka:Florida Panthersin varaamat pelaajat Luokka:Vuonna 1996 syntyneet Luokka:Elävät henkilöt
Ryan Pulock

Ryan Pulock (s. 6. lokakuuta 1994) on kanadalainen jääkiekkoilija, joka pelaa NHL-joukkue New York Islandersissa. == Ura == Pulock pelasi WHL-joukkue Brandon Wheat Kingsissä, josta New York Islanders varasi hänet ensimmäisen kierroksen puolivälissä numerolla 15 NHL:n varaustilaisuudessa 2013. 28\. syyskuuta 2013 Pulock teki kolmivuotisen tulokassopimuksen Islandersin kanssa. Marraskuussa 2020 Pulock teki Islandersin kanssa kaksivuotisen ja yhteensä kymmenen miljoonan dollarin arvoisen jatkosopimuksen. https://www.tsn.ca/new- york-islanders-sign-d-ryan-pulock-to-two-year-deal-1.1547698 == Lähteet == * Luokka:Kanadalaiset jääkiekkoilijat Luokka:New York Islandersin pelaajat Luokka:New York Islandersin varaamat pelaajat Luokka:Vuonna 1994 syntyneet Luokka:Elävät henkilöt
Avovesiuinnin Euroopan-mestaruuskilpailut 1989

Avovesiuinnin Euroopan-mestaruuskilpailut järjestettiin vuonna 1989 ensimmäisen kerran. Kilpailut pidettiin Jugoslavian Stari Gradissa, nykyisen Kroatian rannikolla 2.–3. syyskuuta. Kilpailujen järjestäjänä toimi Euroopan uimaliitto LEN. == Mitalistit == Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 5 km Igor Majcen 1.09.25 Jaromír Henyš 1.10.08 Arthur de Rouw 1.10.33 21 km Nace Majcen 4.52.04 Michal Špaček 4.57.23 Dragan Kvrgić 4.59.27 Naiset Naiset Naiset Naiset Naiset Naiset Naiset 5 km Anamarija Petričević 1.16.15 Wandy Kater 1.20.10 Tanja Godina 1.20.12 21 km Rita Lázár 5.27.07 Diana Simonović 5.31.35 Annemie Landmeters 5.37.57 == Mitalitaulukko == Isäntämaa 1 3 1 2 6 2 1 0 0 1 3 0 2 0 2 4 0 1 1 2 5 0 0 1 1 Yhteensä Yhteensä 4 4 4 12 == Lähteet == * Tulokset Luokka:Uinnin Euroopan-mestaruuskilpailut Luokka:Vuoden 1989 urheilu Luokka:Jugoslavian urheilu
Darren Dietz

Darren Dietz (s. 17. heinäkuuta 1993) on kanadalainen jääkiekkoilija, joka KHL-seura Avangard Omskissa. Dietz on pelannut aiemmin urallaan neljän kauden ajan AHL-sarjassa ja 13 ottelua Montreal Canadiensissa NHL:ssä. Canadiens oli varannut hänet viidennellä kierroksella vuoden 2011 varaustilaisuudessa. == Ura == Dietz pelasi WHL:ssä kaudesta 2009–2010 Saskatoon Bladesin joukkueessa, jossa hänet valittiin vuonna 2013 WHL:n idän tähdistökentälliseen. 16\. syyskuuta 2013 Montreal Canadiensin kautta edeltävän harjoitusleirin jälkeen Dietz siirtyi AHL-yhteistyöseura Hamilton Bulldogsiin. Ensimmäisen ottelunsa NHL:ssä Dietz pelasi Canadiensissa 23. maaliskuuta 2016. Kauden 2015–2016 aikana Dietz pelasi lopulta 13 ottelua. Seuraavaksi kaudeksi Dietz teki sopimuksen Washington Capitalsiin. Dietz edusti kauden 2016–2017 aikana AHL- seuroja Hershey Bears ja Texas Stars. Dietz pelasi Capitalsin farmiseura Hersheyn lisäksi Dallas Starsin farmiseurassa Texasissa. Dietz lähetettiin Texasiin, kun Dallas oli lähettänyt Mattias Bäckmanin Hersheyyn. Kauden jälkeen hän teki vuoden sopimuksen KHL-seura Barys Astanan kanssa. == Lähteet == Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1993 syntyneet Luokka:Elävät henkilöt
Spielberg (Itävalta)

Spielberg, 1. kesäkuuta 1951–30. kesäkuuta 2009 Spielberg bei Knittelfeld, on kaupunki Steiermarkissa keskisessä Itävallassa. Tammikuussa 2014 kaupungissa asui 5 103 asukasta. Kaupungin pormestari on sosiaalidemokraattien Manfred Lenger. Parhaiten Spielberg tunnetaan formularadastaan Red Bull Ringistä. Ennen rata tunnettiin nimillä A1-Ring ja Österreichring. F1-kisa Spielbergissä on ajettu 1970-1987, 1997-2003 ja uudestaan taas vuodesta 2014 lähtien. == Lähteet == ==Aiheesta muualla== *
Brough Superior SS100

Brough Superior SS100 on Brough Superior -sarjan moottoripyörämalli, jonka moottoripyörävalmistaja George Brough suunnitteli 1924. Moottoripyöristä käytettiin markkinoinnissa nimitystä "moottoripyörien Rolls-Royce". Tunnettuja SS100-mallin käyttäjiä oli muun muassa Arabian Lawrencena tunnettu T. E. Lawrence,Korda, s. 640. joka kuoli moottoripyöräonnettomuudessa 1935.Korda, s. 676–679. Lawrencen tiedettiin ajavan lujaa,Korda, s. 590. eikä hän myöskään käyttänyt suojakypärää. == Lähteet == * === Viitteet === == Aiheesta muualla == * Brough Superior Club broughsuperiorclub.com Luokka:Moottoripyörämallit
Avovesiuinnin Euroopan-mestaruuskilpailut 1991

Avovesiuinnin Euroopan-mestaruuskilpailut järjestettiin vuonna 1991 toisen kerran. Kilpailut pidettiin Italian Terracinassa 14.–15. syyskuuta. Kilpailujen järjestäjänä toimi Euroopan uimaliitto LEN. == Mitalistit == Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 5 km Stefano Rubaudo 1.06.51,7 Davide Giacchino 1.07.22,3 Hans van Goor 1.07.38,4 25 km Christof Wandratsch 5.46.26,2 Sergio Chiarandini 5.56.50,2 Urs Kohlhaas 5.58.50,1 Naiset Naiset Naiset Naiset Naiset Naiset Naiset 5 km Éva Berzlánovits 1.13.51,2 Yvetta Hlaváčová 1.14.13,4 Mara Data 1.14.13,7 25 km Eliana Fieschi 6.38.58,8 Samantha Cavadini 6.54.27,7 Rita Kovács 6.57.29,5 == Mitalitaulukko == Isäntämaa 1 1 2 1 4 2 1 1 1 3 3 1 0 1 2 4 1 0 0 1 5 0 1 0 1 6 0 0 1 1 Yhteensä Yhteensä 4 4 4 12 == Lähteet == *Tulokset Luokka:Uinnin Euroopan-mestaruuskilpailut Luokka:Vuoden 1991 urheilu Luokka:Italian uinti Luokka:Terracina
Andrei Makarov (jääkiekkoilija)

Andrei Makarov (s. 20. huhtikuuta 1993) on venäläinen jääkiekkoilija, joka pelaa kaudella 2017–2018 KHL-seura Neftehimik Nižnekamskissa. == Ura == Makarov on pelannut juniorikiekkoa QMJHL-joukkue Lewiston Maineaicsissa ja WHL-joukkue Saskatoon Bladesissa. Hän edusti Venäjän nuorten maajoukkuetta nuorten maailmanmestaruuskilpailuissa vuosina 2012 ja 2013 voittaen hopeaa ja pronssia. 14. syyskuuta 2012 Buffalo Sabres kiinnitti varaamattoman vapaan agentin Makarovin kolmivuotisella tulokassopimuksella, mutta hän jatkoi pelaamistaan Saskatoonissa. Makarov palkittiin kauden 2012–2013 päätteeksi Hap Emms Memorial Trophylla ollen paras maalivahti Memorial Cupin turnauksessa 2013. 115 pelaamassaan WHL-pelissä Makarov sai saldokseen 66–38–7, torjuntaprosentin 91,6 ja päästettyjen maalien keskiarvon 2,80. Lisäksi hän pelasi yhdeksän nollapeliä. Makarov teki ammattilaisdebyyttinsä 1. marraskuuta 2013 ECHL:ssä Fort Wayne Kometsin paidassa, jossa pelasi kaudella 2013–2014 31 ottelua saldolla 15–11–4 ja torjuntaprosentilla 90,6. Päästettyjen maalien keskiarvo oli 2,79. 17. maaliskuuta 2014 hänet kutsuttiin AHL:ään Rochester Americansiin, jossa hän pelasi kuusi ottelua ennen uransa ensimmäistä NHL- komennusta Buffalo Sabresiin. == Lähteet == * Luokka:Venäläiset jääkiekkomaalivahdit Luokka:Vuonna 1993 syntyneet Luokka:Elävät henkilöt
Bakun katurata

Bakun katurata () on katurata Azerbaidžanin pääkaupungissa Bakussa. Radalla ajettiin ensimmäistä kertaa kaudella Formula 1 -sarjan Euroopan Grand Prix. Kilpailun vahvisti joulukuussa 2013 Formula 1 -sarjan silloinen johtaja Bernie Ecclestone. Lokakuussa 2014 julkaistiin kuusikilometrinen vastapäivään kulkeva rata, joka kulkee Bakun katuja pitkin. Radalla on 20 mutkaa, ja sen on suunnitellut saksalainen arkkitehti Hermann Tilke. ==Voittajat== ===Formula 1=== Kausi Voittaja Valmistaja Raportti Nico Rosberg Mercedes Raportti Daniel Ricciardo Red Bull Racing-TAG Heuer Raportti Lewis Hamilton Mercedes Raportti Valtteri Bottas Mercedes Raportti Sergio Pérez Red Bull Racing-Honda Raportti Max Verstappen Red Bull Racing-RBPT Raportti Sergio Pérez Red Bull Racing- Honda RBPT Raportti Oscar Piastri McLaren-Mercedes Raportti ===GP2=== Kausi Lähtö Voittaja Talli Raportti 2016 1. lähtö Antonio Giovinazzi Prema Racing Raportti 2016 2. lähtö Antonio Giovinazzi Prema Racing Raportti ===Formula 2=== Kausi Lähtö Voittaja Talli Raportti 2017 1. lähtö Charles Leclerc Prema Racing Raportti 2017 2. lähtö Norman Nato Arden International Raportti 2018 1. lähtö Alexander Albon DAMS Raportti 2018 2. lähtö George Russell ART Grand Prix Raportti 2019 1. lähtö Jack Aitken Campos Racing Raportti 2019 2. lähtö Nicholas Latifi DAMS Raportti == Lähteet == * Baku City Circuit Formula1.com * Baku street track for 2016 F1 European Grand Prix unveiled Autosport.com * Baku City Circuit F1mix.com == Viitteet == Luokka:Azerbaidžanin moottoriradat Luokka:Formula 1 -radat * * Luokka:Bakun rakennukset ja rakennelmat Luokka:Bakun urheilu
Kolmas pyörä (vuoden 1957 elokuva)

Kolmas pyörä () on vuonna 1957 ensi-iltansa saanut Mark Robsonin ohjaama yhdysvaltalais-brittiläinen romanttinen komediaelokuva, jonka pääosissa ovat Ava Gardner, Stewart Granger ja David Niven. Kolmas pyörä kertoo kahden miehen ja naisen välisestä kolmiodraamasta heidän joutuessaan haaksirikon takia autiolle saarelle. Kolmas pyörä perustuu André Roussinin näytelmään La petite hutte (1947), jonka pohjalta Nancy Mitford teki englanninkielisen sovituksen. Sovituksen pohjalta F. Hugh Herbert laati elokuvan käsikirjoituksen. Roussinin La petite hutte -näytelmä perustuu taas Carles Soldevilan näytelmään Civilitzats tanmateix (1921). Mark Robson ja F. Hugh Herbert olivat elokuvan tuottajina. ==Näyttelijät== ==Tuotanto== Alkuperäistä näytelmää esitettiin yli 1 500 kertaa Pariisissa ranskan kielellä. Nancy Mitfordin englanninkielisen sovituksen myötä näytelmää esitettiin Lontoon West Endin Lyric Theatressa vuodet 1950–1953, jolloin näytelmän pääosissa olivat Robert Morley ja David Tomlinson. Pariisin ja Lontoon tuotantojen jälkeen näytelmää esitettiin New Yorkin Broadwaylla Coronet Theatressa hetken aikaa lokakuussa 1953 29 esityksen ajan. Kolmas pyörä -elokuvan kuvaukset alkoivat heinäkuun alussa 1956. Elokuvaa kuvattiin Italian Rooman Cinecittàn studioilla, Metro-Goldwyn- Mayerin studioilla Kalifornian Culver Cityssä ja Englannin Hertfordshiren Borehamwoodissa, Lontoossa ja Jamaikalla. Elokuvan kuvaukset saatiin päätökseen elokuun lopussa 1956. Elokuvan budjettina oli 1 662 000 dollaria, ja sen tuotantoyhtiöinä olivat Herbson S. A. Production ja Metro-Goldwyn- Mayer. ==Julkaisu ja vastaanotto== Kolmas pyörä sai Yhdysvaltain ensi-iltansa New Yorkissa 3. toukokuuta 1957, ja maanlaajuiseen teatterilevitykseen elokuva pääsi 24. toukokuuta 1957. Suomessa elokuva tuli ensi-iltaan 15. marraskuuta 1957. Metro-Goldwyn-Mayer vastasi elokuvan teatterilevityksestä. Kolmas pyörä tuotti alkuperäisen teatterilevityksensä aikana 3,6 miljoonaa dollaria. MGM:n merkintöjen mukaan elokuva toi voittoa 340 000 dollarin verran.MGM:n arkistot, The Eddie Mannix Ledger, Los Angeles: Margaret Herrick Library, Center for Motion Picture Study. Viitattu 17.10.2014. ==Lähteet== ==Aiheesta muualla== * * * * Kolmas pyörä TCM Movie Databasessa Luokka:Vuoden 1957 brittiläiset elokuvat Luokka:Näytelmiin perustuvat elokuvat Luokka:Mark Robsonin ohjaamat elokuvat Luokka:Vuoden 1957 yhdysvaltalaiset elokuvat Luokka:Yhdysvaltalaiset romanttiset komediat Luokka:Metro-Goldwyn-Mayerin elokuvat
Arvo A. Juvonen

Arvo Antero Juvonen (4. huhtikuuta 1916 Terijoki – 29. marraskuuta 2004 Lake Oswego, Oregon, Yhdysvallat) oli suomalainen kaukopartiomies, joka toimi 1950-luvulla tiedustelijana Yhdysvaltain palveluksessa, kun norjalaiset ja amerikkalaiset värväsivät entisiä suomalaisia kaukopartiomiehiä Neuvostoliittoon tehtäviin tiedusteluretkiin (Operaatio Uppsala). ==Henkilöhistoria== Juvonen oli ennen sotia rajavartiolaitoksen palveluksessa 1. rajakomppaniassa.Turunen 2006,131 Talvi- ja jatkosodan aikana hän toimi tiedustelutehtävissä ja kaukopartiomiehenä. Juvonen jäi sodan jälkeen armeijan palvelukseen kanta-aliupseeriksi aina vuoteen 1951 saakka, jolloin hänet erotettiin juopumuksen takia. Eron jälkeen Norjan tiedustelupalvelu otti yhteyttä Juvoseen ja vuosina 1951–1954 hän teki Yhdysvaltain keskustiedustelupalvelun CIA:n laskuun useita tiedustelumatkoja Suomesta ja Norjasta käsin Neuvostoliiton raja-alueille. Tiedustelupartioita tarvittiin, koska ilmakuvia ottavia vakoilusatelliitteja ei ollut vielä käytössä. Tunnetuimman tiedusteluretkensä Juvonen teki matkaamalla heliumpallolla Norjasta Paatsjoen yli Petsamoon.Rislakki 2023, 356 Tästä ja muista Juvosen retkistä kerrotaan Esa Anttalan kirjassa Yli rautaesiripun.Anttala 1977Anttalan teos on romaani. Pallon käytöstä ks. myös Turunen 2006, s. 195. Juvonen muutti 1953 perheineen Yhdysvaltoihin välttääkseen joutumasta Suomen viranomaisten pidättämäksi. Tiedon pidätysuhasta toi hänelle Paavo Suoranta.Turunen 2006, 180 Juvonen sai perheineen Yhdysvaltain kansalaisuuden ja he asuivat Washingtonissa, Bostonissa, Minnesotassa, Seattlessa ja viimeiset 24 vuotta Lake Oswegossa Oregonissa. Tiedustelu-uransa päätyttyä Juvonen työskenteli puuseppänä. Hän kärsi ajoittain alkoholiongelmista, perheen talo paloi Massachusettsissa ja hän joutui Seattlessa asuessaan auto- onnettomuuteen saaden aivovamman. Juvosen kolmesta pojasta keskimmäinen kuoli onnettomuudessa 1963. Juvonen palasi Suomeen vasta 1991 ja vieraili tämän jälkeen useita kertoja entisessä kotimaassaan. Hän kirjoitti kaksi kirjaa sodanaikaisista retkistään ja hänestä tehtiin dokumenttiohjelma Norjan televisioon. Kuolemansa jälkeen Juvonen haudattiin Suomeen. == Teokset == * Myyty partio. Karisto 1983, 2. painos 1984 * Välirauhan partio 1940. Karisto 1984 == Lähteet == * * * ==Viitteet== == Aiheesta muualla== * * Luokka:Kaukopartiomiehet Luokka:Suomalaiset vakoojat Luokka:Amerikansuomalaiset henkilöt Luokka: Suomalaiset sotakirjailijat Luokka:Vuonna 1916 syntyneet Luokka:Vuonna 2004 kuolleet
Avovesiuinnin Euroopan-mestaruuskilpailut 1993

Avovesiuinnin Euroopan-mestaruuskilpailut järjestettiin vuonna 1993 kolmannen kerran. Kilpailut pidettiin Tšekin Slapyssa 28.–29. elokuuta. Kilpailujen järjestäjänä toimi Euroopan uimaliitto LEN. == Mitalistit == Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 5 km Marco Formentini 58.10,9 Claudio Gargaro 59.08,2 Aleš Havránek 59.41,4 25 km Dario Taraboi 5.28.06 Hans van Goor 5.36.12 Attila Molnar 5.44.30 Naiset Naiset Naiset Naiset Naiset Naiset Naiset 5 km Olga Šplíchalová 1.02.27,3 Carla Geurts 1.02.59,3 Eva Nováková 1.03.46,5 25 km Anne Chagnaud 5.47.55,8 Gea Veldhuizen 5.52.52,2 Wandy Kater 5.53.03,7 == Mitalitaulukko == Isäntämaa 1 2 1 0 3 2 1 0 2 3 3 1 0 0 1 4 0 3 1 4 5 0 0 1 1 Yhteensä Yhteensä 4 4 4 12 == Lähteet == *Tulokset Luokka:Uinnin Euroopan-mestaruuskilpailut Luokka:Vuoden 1993 urheilu Luokka:Tšekin urheilutapahtumat Luokka:Etelä-Böömin lääni
William Rothenstein

William Rothenstein (29. tammikuuta 1872 – 14. helmikuuta 1945) oli brittiläinen taidemaalari, piirtäjä ja taidekirjailija. Hänet tunnetaan parhaiten sotataiteilijana ensimmäisessä ja toisessa maailmansodassa sekä muotokuvataiteilijana. Lontoossa sijaitsevassa National Portrait Gallery -näyttelyssä on näytteillä yli 200 Rothensteinin tekemää muotokuvaa. Rothenstein oli Royal College of Art -yliopiston rehtori 1920–1935 ja ritaroitiin 1931. == Aiheesta muualla == * BBC: Your Paintings: William Rothenstein bbc.co.uk * Sir William Rothenstein 1872–1945 tate.org.uk * William Rothenstein -arkisto oasis.lib.harvard.edu Luokka:Englantilaiset taidemaalarit Luokka:Brittiläiset rehtorit Luokka:Vuonna 1872 syntyneet Luokka:Vuonna 1945 kuolleet
Iivari Fri

Iivari (Ivar) Fri (14. joulukuuta 1869 Vesanto – 19. kesäkuuta 1931 Rovaniemi) oli suomalainen kirjastontarkastaja ja runoilija. Frin vanhemmat olivat torppari Adam Fri ja Anna Närhi. Hän oli naimisissa Edla Pakarisen kanssa. Fri kävi kansanopiston ja toimi Pohjois-Savon kansanopiston käsityönopettajana sekä sen jälkeen Raahen piirin ja viimeksi Rovaniemen piirin kirjastojen tarkastajana. Fri kuoli tapaturmaisesti Rovaniemellä kesäkuussa 1931. == Teoksia == * Runo. Lausuttu kesäjuhlassa Pohjois-Savon Kansanopistolla 7 p:nä kesäk. 1908 : Toivon kevät. - Aate. - Valon valta. Malmström, Kuopio 1908 * Huomioita Pohjanmaan maaseudun kirjasto-oloista. Kansanvalistus ja kirjastolehti 1923 * Länsipohjan rajalta : Kirjasto-oloista. Kansanvalistus ja kirjastolehti 1923 * Pohjois-Suomen kirjastoneuvojan mietteitä. Kansanvalistus ja kirjastolehti 1926 == Lähteet == * Savolaisen kaunokirjallisuuden bibliografia : Iivari Fri * Valikoitu luettelo kansankirjoittajista Suomalaisen Kirjallisuuden Seuran kirjallisuusarkistossa * Pappien harrastuksesta moderniksi kirjastoksi - Rovaniemen kaupunginkirjasto 150 vuotta. Rovaniemi 2010, Fristä s. 16,17,20 Luokka:Suomalaiset runoilijat Luokka:Vuonna 1869 syntyneet Luokka:Vuonna 1931 kuolleet
Polstead Road

pienoiskuva|200px|Katunäkymä Polstead Roadilla. Polstead Road on katu, joka sijaitsee Oxfordissa, North Oxfordin kaupunginosassa, Englannissa. Se sijaitsee Kingston Roadin ja Hayfield Roadin välissä lännessä ja Woodstock Roadin välissä idässä. Kadun varrella asui Arabian Lawrencena tunnettu T. E. Lawrence osoitteessa 2 Polstead Road. English Heritage on merkinnyt Lawrencen entisen talon sinisellä muistolaatalla. == Lähteet == == Aiheesta muualla == * Lawrence of Arabia locations spot.colorado.edu Luokka:Oxfordin kadut
Agile Finland

Agile Finland ry on voittoa tavoittelematon yhdistys, joka edistää ketterien ohjelmistokehitysmenetelmien käyttöä ja tunnettavuutta Suomessa ja parantaa jäsentensä osaamista tällä alalla. Yhdistyksen puitteissa jäsenet ja aktivistit ovat järjestäneet Scandinavian Agile Conference ja Tampere Goes Agile konferenssit jo useamman vuoden. Myös pienempimuotoisia säännöllisiä aktiviteettejä ja kertatapahtumia järjestetään keskimäärin kerran viikossa ympäri maata. Agile Finland on itsenäinen yhdistys, joka ei ole sidottu mihinkään kansainväliseen järjestöön. Verrattuna moneen muuhun yhdistykseen, Agile Finland on hyvin avoin ja jäsenvetoinen. Liittymis- ja jäsenyysmaksut ovat perinteisesti olleet nolla euroa, eikä osallistuminen yhdistyksen tapahtumiin, tiedotuskanaviin tai keskustelufoorumeihin edellytä jäsenyyttä. Agile Finlandilla on virallisesti 544 jäsentä (tarkistettu 2014-10-20), mutta sähköpostilistojen, Twitterin ja LinkedIn-ryhmän kautta yhdistys saavuttaa kuitenkin tuhansia suomalaisia "agilistejä". ==Lähteet== == Aiheesta muualla == * http://agile.fi Agile Finland ry:n verkkosivut * https://www.linkedin.com/groups/Agile-Finland-129984 Yhdistyksen LinkedIn- ryhmä * https://twitter.com/agilefinland Agile Finland ry Twitterissä Luokka:Suomalaiset tietotekniikka-alan järjestöt Luokka:Ohjelmistotuotanto
Unto Eskelinen

Unto Kalevi Eskelinen (26. toukokuuta 1921 Kuopion maalaiskunta – 20. tammikuuta 2013 Kuopio) oli suomalainen kansakoulunopettaja, kotiseutuneuvos ja kirjailija. Hän kirjoitti savon murteella. Eskelinen käytti myös nimimerkkejä Tuavetti ja Uke. Eskelinen kävi Kajaanin opettajaseminaarin vuosina 1945–1948. 1970-luvulla hän kirjoitti savon murteella pakinoita Savon Sanomiin otsikolla Toelailua. Eskelisen vanhemmat olivat maanviljelijä Aksel Eskelinen ja Iida Johanna Voutilainen. Hän oli naimisissa luokanopettaja Ulla Kaarina Vepsäläisen kanssa. == Teoksia == * Armon sana: Juhlakantaatti Alavan kirkon vihkiäisiin palmusunnuntaina 1969 ; säveltänyt Sakari Mononen ; sanat Unto Eskelinen. Kuopio, 1968. * Savonmuan Hilima -kabaree; käsikirjoitus yhdessä Lauri Leskisen ja Paavo Liskin kanssa, 1971. * * * Kieljkiärylöetä : savolainen sanakirja ; piirrokset Irma Nissinen. Kustannuskiila, Kuopio 1985 * Tavvoo savvoo : Savon kielen sanakirja. WSOY 1997, 6. painos 2002 * Tulukintavaekeoksia, novelli teoksessa Herra ja Moukka. Mestarinovelleja sarjakuvina; kuvitus Kimmo Taskinen. Helsinki: Arktinen Banaani, 2001. * * == Toimitustöitä == * Viärällä puolella lasija: valittuja juttuja Savon sanomista ; kielellinen asu Unto Eskelinen ; piirrokset Veikko Lötjönen. Kustannuskiila, Kuopio 1985 * Harjannostajaeset: valittuja juttuja Savon sanomista ; sutkausten viimeistelijä Unto Eskelinen ; piirrokset Veikko Lötjönen. Kustannuskiila, Kuopio 1986 * Päläpätystä: valittuja juttuja Savon sanomista ; sutkaukset muotoilleet "Hako" Ollikainen, Olavi Sormunen ja Unto Eskelinen ; piirrokset Tauno Gröndahl ja Veikko Lötjönen. Savon sanomat, Kuopio 1987 * Penska matkassa: valittuja paloja Savon sanomista ; toimittanut Unto Eskelinen. Savon sanomat, Kuopio 1988 * Pittuutta piisoo: valittuja juttuja Savon sanomista ; kielellisen asun viimeistellyt Unto Eskelinen ; piirrokset Veikko Lötjönen. Savon sanomat, Kuopio 1989 * Omat katiskat kahtomata: valittuja juttuja Savon sanomista ; toimittanut Unto Eskelinen ; piirrokset Veikko Lötjönen. Savon sanomat, Kuopio 1990 * Turpopuhuja: valittuja juttuja Savon sanomista ; lopulliseen kieliasuun saattanut Unto Eskelinen ; piirrokset Veikko Lötjönen. Savon sanomat, Kuopio 1991 * Vakkoeluva: valittuja juttuja Savon sanomista ; tekstin muokannut Unto Eskelinen ; piirrokset Veikko Lötjönen. Savon sanomat, Kuopio 1991 == Lähteet == Luokka:Suomalaiset opettajat Luokka:Suomalaiset kirjailijat Luokka:Pakinoitsijat Luokka:Vuonna 1921 syntyneet Luokka:Vuonna 2013 kuolleet